แรงซื้อหุ้นพลังงานดัน SET เช้าบวกแรงเกือบ 10 จุด ขานรับราคาน้ำมันดิบพุ่ง
แรงซื้อหุ้นพลังงานดัน SET เช้าบวกแรงเกือบ 10 จุด ขานรับราคาน้ำมันดิบพุ่ง โดยดัชนีตลาดหุ้นไทย ณ เวลา 10.09 น. อยู่ที่ 1,707.80 จุด บวก 9.50 จุด หรือ 0.56% สูงสุดที่ 1,708.67 จุด ต่ำสุดที่ 1,705.42 จุด มูลค่าการซื้อขาย 4.65 พันล้านบาท
23 ส.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.09 น. อยู่ที่ 1,707.80 จุด บวก 9.50 จุด หรือ 0.56% สูงสุดที่ 1,708.67 จุด ต่ำสุดที่ 1,705.42 จุด มูลค่าการซื้อขาย 4.65 พันล้านบาท
10 หุ้นดันดัชนีเช้านี้

ด้าน บล.กรุงศรี ประเมินแนวโน้มตลาดหุ้นวันนี้ คาดดัชนีดัชนีปรับตัวขึ้นทดสอบ 1,705 จุด +/- ก่อนจะสลับอ่อนตัว เนื่องจากได้แรงหนุนจากราคาน้ำมันที่ปรับตัวขึ้น +3% หลังสต็อกน้ำมันดิบสหรัฐฯลดลงมากกว่าคาด โดยลดลงถึง 5.8 ล้านบาร์เรล ซึ่งเป็นบวกต่อกลุ่มพลังงาน ประกอบกับความคาดหวังสหรัฐฯ กับจีนจะเจรจาคลี่คลายข้อพิพาททางการค้าได้ในสัปดาห์นี้ อย่างไรก็ตามภาวะตลาดจะถูกกดดันจากเฟดส่งสัญญาณขึ้นดอกเบี้ยในการประชุม 25-26 ก.ย. หากเศรษฐกิจสหรัฐยังคงแข็งแกร่งแม้ว่าจะกำลังเผชิญกับความเสี่ยงหลายด้าน
ขณะเดียวกัน บล.แอพเพิล เวลธ์ ประเมินดัชนี SET วันนี้ยังทรงตัวในกรอบ 1,690-1,710 จุด ระหว่างรอประเมินการหารือการค้าสหรัฐฯ-จีน และประชุมผู้ว่าการธนาคารกลางที่แจ็กสัน โฮล ในช่วงปลายสัปดาห์นี้ ระยะสั้นแนะนำเก็งกำไรหุ้นกลุ่มโรงกลั่น เช่น TOP, ESSO, SPRC (+ค่ากลั่นสิงค์โปร์ทรงตัวอยู่ที่ 6.94 ดอลลาร์/บาร์เรลและเหตุการณ์ไฟไหม้โรงกลั่นในบราซิล)